�Natuurlik,� tref dit Judy skielik, �dis hoekom jy en jou seun vir my so bekend lyk � ons het al daar gestop vir lekker sterk koffie!�
Die Bedoe�ene-kultuur is ryk aan tradisies; die aspek waarmee ons dalk die bekendste is, is hul borduurwerk. As jy weet hoe om dit te "lees", kan jy deur na �n vrou se rok te kyk, weet presies waar sy vandaan kom en wat haar sosiale stand is. Uit die aard van die saak het hulle �n groot kennis van die woestynplante vir medisinale gebruik sowel as vir kos. En dan is daar die musiek en storie vertel en ...
Soos ek laas geskryf het, besluit ek en Judy dat ons verlede naweek die Bedoe�ene- fees buite Arad, een van die stede in die Negebwoestyn, sal bywoon. Ons ry reeds Donderdagmiddag af soontoe, sodat ons vroeg die volgende oggend vir die opening daar kan wees.
Ons vergeet summier ons het al ontbyt ge�et toe ons by die laffa-stalletjie kom. Laffa is �n soort Arabiese pannekoek. Dis anders as die pannekoeke wat ons by kerkbasaars en straatfeeste eet deurdat dit met �n gesuurde deeg gemaak word. Die vrouens vat �n stukkie deeg, pluis dit uit en dan swaai hulle dit om en om totdat dit so groot soos �n groot, baie dun pizza is. Dit word gaargemaak op �n onderstebo wok wat oor �n vuur of gasbrander staan � hier in die woestyn maak hulle vure. Soos die dag verloop, is ons geskok om te sien hoe maklik hulle sommer die jong groen bome uitpluk om nog 'n bietjie vuur te maak, al is dit net om by te sit en gesels. Geen wonder die woestyn bly groter word nie!
En dan verdwyn die son agter die woestynsand en �n koue luggie speel om ons rond. Ek is skielik bewus daarvan dat buiten �n paar vrouens wat spesifiek saam met mans is, is ons die enigste twee vrouens oor. Ek kyk vraend na Judy en skielik s� sy: �Onthou jy daai fliek Boys don�t cry? In hierdie gemeenskap sal hulle lesbi�rs net so behandel. Ek is bang.�